**ZBIRKA ZLATA BRALKA, ZLATI BRALEC 2003/2004–2019/2020**

**313.500** **KNJIŽNIH DARIL ZA NAJBOLJŠE BRALCE**

SPOROČILO ZA JAVNOST

**Zlate bralke in bralci**

**bodo ob zaključku letošnjega bralnega leta Bralne značke® prejeli knjigo**

**PESMI IZ GALERIJE, ki jo je napisal Andrej Rozman Roza,**

**ilustriral Jakob Klemenčič, spremljevalna gradiva pa so pripravili strokovni sodelavci Narodne galerije.**

**………………..............................................................................................................................**

Društvo Bralna značka Slovenije – ZPMSv okviru zbirke Zlata bralka, zlati bralec **letos že 17. leto podarja knjižna darila vsem zlatim bralcem,** devetošolcem, ki so vseh devet let brali za bralno značko.Akcijo vsa leta zvesto podpira **družba Telekom Slovenije,** zato je **Zlata bralka, zlati bralec** ne le **prva**, ampak tudi **najdlje trajajoča** vseslovenska knjižna darilna akcija.

Letos bodo vsi **zlati bralci, mentorji branja in šolske knjižnice** **v Sloveniji ter v slovenskem zamejskem in delu zdomskega/izseljenskega prostora** prejeli knjigo **PESMI IZ GALERIJE, ki jo je napisal Andrej Rozman Roza, ilustriral Jakob Klemenčič, spremna gradiva pa so pripravili strokovni sodelavci Narodne galerije (mag. Kristina Preininger in drugi). Izšla je v nakladi 9.000 izvodov.**

V knjigi je zbranih dvaintrideset pesmi Andreja Rozmana Roze – pospremljenih z barvnimi fotografijami, na katerih so izpostavljene posamezne osebe ali detajli s slik, ki si jih lahko ogledate v Narodni galeriji. Vse slike so v knjigi predstavljene tudi s kratkimi umetnostnozgodovinskimi zanimivostmi in z izstopajočimi likovnimi posebnostmi. Opisi pa so pospremljeniše z duhovitimi stripovskimi vinjetami ilustratorja Jakoba Klemenčiča.

Pretekla leta je Društvo Bralna značka Slovenije - ZPMS za vse zlate bralce organiziralo tudi osrednjo zaključno prireditev Cankarjevem domu v Ljubljani, kjer se je vsakič zbralo okrog 1.200 navdušenih mladih bralcev in njihovih mentorjev. Letos žal dogodka nismo mogli izvesti, vseeno pa na zlate bralce nismo pozabili: vsi bodo še pred koncem šolskega leta darilne knjige dobili pri svojih mentorjih v šolah. Velike zasluge za to, da bodo knjige prišle na šole pravočasno, imajo tudi društva in zveze prijateljev mladine po Sloveniji, ki podpirajo Društvo Bralna značka Slovenije - ZPMS tudi pri tem projektu.

**Društvo Bralna značka Slovenije – ZPMS** **je** **od šolskega leta 2003/2004 do danes razdelilo skupaj že 601.500** **izvodov** **vseh** **darilnih knjig, od tega 313.500 knjig sedemnajstim generacijam** **zlatih bralk in bralcev, 263.000 izvodov darilnih knjig za prvošolce in 25.000 drugih darilnih knjig Društva Bralna značka Slovenije – ZPMS.**

**Več informacij:**

za Društvo Bralna značka Slovenije – ZPMS

Alenka Štrukelj, strokovna sodelavka za odnose z javnostmi

Tel: 040 478 009

Mail: lenkastrukelj@yahoo.com; info@bralnaznacka.si

 Projekt omogoča Program Društva Bralna značka Slovenije – ZPMS sofinancira

